Diari Oficial de la Generalitat Valenciana


Sumari del DOGV 6815, del 10-07-2012 (2012/6812)

RESOLUCIÓ de 25 de juny de 2012, del conseller de Presidència, per la qual s'aprova l'escut del municipi de Quatretondeta.
--------------------------------------------------------------------------------------------------------------------------

### Dades del document

Número de DOGV
:   6815

Data del DOGV
:   10-07-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/6812


Data del document
:   25-06-2012

Organisme emissor
:   Conselleria de Presidència

Tipus de document
:   Resolució

Descriptors 

:   * Quatretondeta
    * administració local

RESOLUCIÓ de 25 de juny de 2012, del conseller de Presidència, per la qual s'aprova l'escut del municipi de Quatretondeta. [2012/6812]  
El municipi de Quatretondeta, en sessions celebrades pel Ple de l'Ajuntament, en data 18 de novembre de 2009 i posterior modificació en data 29 de juny de 2010, va aprovar per majoria absoluta el projecte d'escut municipal perquè el represente i simbolitze.   
D'acord amb el dictamen del Consell Tècnic d'Heràldica i Vexil·lologia Local, de data 24 de setembre de 2010 i 26 de novembre del mateix any, l'Ajuntament acorda, en data 12 d'abril de 2011, adoptar una nova proposta d'escut municipal, amb la descripció i fonament d'este escut, i elevar-la per a la seua aprovació, d'acord amb les facultats que li conferixen les disposicions legals en vigor.  
  
El procediment s'ha tramitat d'acord amb les regles establides en l'article 22 de la Llei 8/2010, de 23 de juny, de la Generalitat, de Règim Local de la Comunitat Valenciana, i els articles 13 i següents del Decret 116/1994, de 21 de juny, del Govern Valencià, pel qual es regulen els símbols, tractaments i honors de les entitats locals de la Comunitat Valenciana.  
El Consell Tècnic d'Heràldica i Vexil·lologia Local ha emés informe favorablement a l'escut municipal de Quatretondeta, en la seua versió castellana i valenciana.  
Per estos motius, i fent ús de les atribucions conferides per la legislació vigent, resolc:  
Aprovar l'escut adoptat pel municipi de Quatretondeta (Alacant), que queda organitzat de la manera següent:  
  
«Escut quadrilong de punta redona. Partit.   
Al primer quarter, de sinople, un corral circular de pedres del seu color.   
Al segon quarter, de gules, tres cards d'or ben ordenats.  
Al timbre, corona reial oberta».  
  
Contra esta resolució, que posa fi a la via administrativa, de conformitat amb el que establix l'article 109.c de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, les persones interessades poden interposar els recursos següents:  
a) Directament, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptadors a partir de l'endemà de la notificació o publicació, si és el cas, en el Diari Oficial de la Comunitat Valenciana, de conformitat amb el que disposen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
b) Potestativament, recurs de reposició davant del mateix òrgan que ha dictat l'acte, en el termini d'un mes comptador des de l'endemà de la notificació o publicació, si és el cas, en el Diari Oficial de la Comunitat Valenciana, de conformitat amb el que establixen els articles 107, 116 i 117 de la Llei 30/1992, de 26 de novembre, tenint en compte que no és possible simultaniejar el recurs contenciós administratiu i el potestatiu de reposició.  
c) En el cas que l'interessat siga una administració pública no es pot interposar recurs en via administrativa, sense perjuí del que disposa l'article 44 de la Llei 29/1998, de 13 de juliol, i s'ha de requerir prèviament perquè s'anul·le o es revoque este acte, en el termini de dos mesos comptadors des de l'endemà de la notificació o publicació, si és el cas, en el Diari Oficial de la Comunitat Valenciana, tenint en compte que això no incidix en l'executivitat de l'acord ni interromp els terminis amb vista a la seua fermesa, pel fet de no ser substitutiu del règim de recursos en via administrativa.   
Tot això sense perjuí que els interessats puguen exercitar qualsevol altra via que estimen oportuna.  
  
València, 25 de juny de 2012.- El conseller de Presidència: José Císcar Bolufer.